CELEX: 52022PC0055
Language: et
Date: 2022-02-03
Title: Ettepanek: EUROOPA PARLAMENDI JA NÕUKOGU MÄÄRUS, millega muudetakse määrust (EL) 2021/954 koostalitlusvõimeliste COVID-19 vaktsineerimis-, testimis- ja läbipõdemistõendite (ELi digitaalne COVID-tõend) väljaandmise, kontrollimise ja aktsepteerimise raamistiku kohta seoses kolmandate riikide kodanikega, kes COVID-19 pandeemia ajal seaduslikult viibivad või elavad liikmesriikide territooriumil

EUROOPA
                           KOMISJON
                                                     Brüssel, 3.2.2022
                                                     COM(2022) 55 final
                                                     2022/0030 (COD)
                                          Ettepanek:
                EUROOPA PARLAMENDI JA NÕUKOGU MÄÄRUS,
      millega muudetakse määrust (EL) 2021/954 koostalitlusvõimeliste COVID-19
     vaktsineerimis-, testimis- ja läbipõdemistõendite (ELi digitaalne COVID-tõend)
   väljaandmise, kontrollimise ja aktsepteerimise raamistiku kohta seoses kolmandate
   riikide kodanikega, kes COVID-19 pandeemia ajal seaduslikult viibivad või elavad
                                liikmesriikide territooriumil
ET                                                                                   ET
 ---pagebreak---                                                SELETUSKIRI
   1.        ETTEPANEKU TAUST
   •         Ettepaneku põhjused ja eesmärgid
   Kooskõlas Schengeni lepingu rakendamise konventsiooniga1 võivad liikmesriigis seaduslikult
   elavad ja viibivad kolmandate riikide kodanikud vabalt reisida teiste liikmesriikide
   territooriumil, kui nad vastavad teatavatele tingimustele. Liidu poliitika mitte kontrollida
   isikuid sisepiiride ületamisel ei teeni üksnes liidu kodanike, vaid ka kolmandate riikide
   kodanike huve, kui neil on õigus ELis reisida. Ent mõned meetmed, mille liikmesriigid on
   kehtestanud raskekujulise ägeda respiratoorse sündroomi koroonaviiruse-2 (SARS-CoV-2)
   (mis põhjustab koroonaviirushaigust-19 (COVID-19)) leviku piiramiseks, on avaldanud mõju
   kodanike reisimisvabadusele. Nende meetmete hulka kuuluvad sageli riiki sisenemise
   piirangud ja muud erinõuded riigipiire ületavatele reisijatele, näiteks karantiini- või
   eneseisolatsioonikohustus või nõue teha SARS-CoV-2 nakkuse test enne ja/või pärast
   saabumist.
   Et hõlbustada COVID-19 pandeemia ajal vaba liikumist, võtsid Euroopa Parlament ja
   nõukogu 14. juunil 2021 vastu määruse (EL) 2021/953,2 mis põhineb Euroopa Liidu
   toimimise lepingu artiklil 21 ja millega luuakse ELi digitaalse COVID-tõendi raamistik
   koostalitlusvõimeliste COVID-19 vaktsineerimis-, testimis- ja läbipõdemistõendite
   väljaandmiseks, kontrollimiseks ja aktsepteerimiseks. Määrusega (EL) 2021/953
   hõlbustatakse vaba liikumist, sest sellega on nähtud kodanike ja nende pereliikmete (kes
   võivad olla kolmandate riikide kodanikud) jaoks ette koostalitlusvõimelised ja vastastikku
   tunnustatud tõendid, mis kinnitavad COVID-19 vastu vaktsineerimist, selle testimist ja selle
   läbipõdemist ning mida inimesed saavad reisimisel kasutada. Kui liikmesriigid kaotavad
   teatavad liikumisvabaduse piirangud isikutele, kes suudavad tõendada, et nad on
   vaktsineeritud, neid on testitud või nad on haiguse läbi põdenud, aitab ELi digitaalne COVID-
   tõend kodanikel nendest eranditest osa saada.
   Samal päeval võtsid Euroopa Parlament ja nõukogu vastu ELi toimimise lepingu artiklil 77
   põhineva määruse (EL) 2021/954,3 et hõlbustada reisimist Schengeni alal COVID-19
   pandeemia ajal; määrusega laiendati ELi digitaalse COVID-tõendi raamistikku kolmandate
   riikide kodanikele, kes viibivad või elavad seaduslikult liikmesriigi territooriumil ja kellel on
   kooskõlas ELi õigusega õigus reisida teistesse liikmesriikidesse.
   Lisaks on ELi digitaalsete COVID-tõendite süsteem osutunud ainsaks rahvusvahelisel tasandil
   laialdaselt toimivaks COVID-19 tõendite süsteemiks. Sellest tulenevalt on ELi digitaalne
   COVID-tõend kogu maailmas üha olulisemaks muutunud ja aidanud tegeleda pandeemiaga
   rahvusvahelisel tasandil, hõlbustades ohutut rahvusvahelist reisimist ja rahvusvahelist
   taastumist. 31. jaanuari 2022. aasta seisuga oli ELi digitaalsete COVID-tõendite süsteemiga
   ühinenud kolm ELi mittekuuluvat Euroopa Majanduspiirkonna riiki,4 Šveits5 ja 29 muud
   1
           EÜT L 239, 22.9.2000, lk 19.
   2
           Euroopa Parlamendi ja nõukogu 14. juuni 2021. aasta määrus (EL) 2021/953, millega kehtestatakse
           koostalitlusvõimeliste COVID-19 vaktsineerimis-, testimis- ja läbipõdemistõendite (ELi digitaalne
           COVID-tõend) väljaandmise, kontrollimise ja aktsepteerimise raamistik, et hõlbustada vaba liikumist
           COVID-19 pandeemia ajal (ELT L 211, 15.6.2021, lk 1).
   3
           Euroopa Parlamendi ja nõukogu 14. juuni 2021. aasta määrus (EL) 2021/954, millega kehtestatakse
           koostalitlusvõimeliste COVID-19 vaktsineerimis-, testimis- ja läbipõdemistõendite (ELi digitaalne
           COVID-tõend) väljaandmise, kontrollimise ja aktsepteerimise raamistik seoses kolmandate riikide
           kodanikega, kes seaduslikult viibivad või elavad COVID-19 pandeemia ajal liikmesriikide
           territooriumil (ELT L 211, 15.6.2021, lk 24).
   4
           Island, Liechtenstein ja Norra.
ET                                                       1                                                     ET
 ---pagebreak---    kolmandat riiki ja territooriumi6 ning eeldatavasti ühineb süsteemiga tulevikus veel riike. ELi
   digitaalsete COVID-tõendite süsteemi on tunnustatud kui üht olulisemat digilahendust
   rahvusvahelise liikuvuse taastamiseks7. Rahvusvaheline Lennutranspordi Assotsiatsioon
   soovitab riikidel tungivalt võtta ELi digitaalne COVID-tõend vastu ülemaailmse standardina8.
   Komisjon jätkab jõupingutusi, et toetada kolmandaid riike, kes on huvitatud
   koostalitlusvõimeliste COVID-19 tõendite süsteemi väljatöötamisest. Muu hulgas võidakse
   pakkuda täiendavaid avatud lähtekoodiga lahendusi, mille abil konverteerida kolmanda riigi
   tõendeid ELi digitaalse COVID-tõendiga koostalitlusvõimelisse vormingusse, sest süsteemi
   on võimalik ühendada ka kolmandad riigid, mille tõendid on konverteerimise teel
   koostalitlusvõimeliseks muudetud9.
   ELi digitaalne COVID-tõend on alates selle loomisest kogu liidus edukalt kasutusele võetud
   ning 2021. aasta lõpu seisuga oli välja antud üle miljardi tõendi. ELi digitaalne COVID-tõend
   on seega laialdaselt kättesaadav ja usaldatav vahend, mis hõlbustab mitte ainult liidu kodanike
   ja nende pereliikmete vaba liikumist, vaid ka eespool nimetatud kolmandate riikide kodanike
   kategooriate ELi-sisest reisimist COVID-19 pandeemia ajal.
   Pärast määruste (EL) 2021/953 ja (EL) 2021/954 vastuvõtmist on COVID-19 pandeemia
   epidemioloogiline olukord märkimisväärselt muutunud. Ühest küljest on vaktsineerimine,
   sealhulgas tõhustusdooside manustamine, kogu maailmas kasvanud.
   Teisest küljest põhjustas SARS-CoV-2 murettekitava deltavariandi levik 2021. aasta teises
   pooles nakkuste, haiglaravivajaduse ja surmajuhtumite arvu märkimisväärse kasvu ning
   liikmesriigid pidid võtma oma tervishoiusüsteemi suutlikkuse kaitseks rangeid
   rahvatervisemeetmeid. 2022. aasta alguses suurendas SARS-CoV-2 murettekitav
   omikronvariant COVID-19 juhtumite arvu järsult, asendas kiiresti deltatüve ja selle levik
   kogukondades saavutas kogu liidus ja mujal maailmas enneolematu intensiivsuse.
   Praegu ei ole võimalik prognoosida, kuidas mõjutab olukorda nakatunute arvu võimalik
   suurenemine 2022. aasta teises pooles. Samuti ei saa välistada võimalust, et
   pandeemiaolukord SARS-CoV-2 uute murettekitavate variantide esilekerkimise tõttu
   halveneb.
   Eelöeldut silmas pidades ei saa välistada, et liikmesriigid nõuavad, et liikmesriigi
   territooriumil seaduslikult viibivad või elavad kolmandate riikide kodanikud, kellel on ELi
   õiguse kohaselt õigus reisida teistesse liikmesriikidesse, esitaksid COVID-19 vaktsineerimis-,
   testimis- või läbipõdemistõendi ka pärast 30. juunit 2022, mil määruste (EL) 2021/953 ja
   (EL) 2021/954 kehtivusaeg lõpeb. Seepärast tuleb tagada võimalus kasutada ELi digitaalset
   COVID-tõendit ka pärast seda kuupäeva.
   Võttes arvesse, et kõik SARS-CoV-2 leviku piiramiseks kehtestatud piirangud isikute vabale
   liikumisele liidus, sealhulgas nõue esitada ELi digitaalne COVID-tõend, tuleks tühistada
   niipea, kui epidemioloogiline olukord seda võimaldab, teeb komisjon määruse (EL) 2021/954
   muutmisega ettepaneku säilitada viited määrusele (EL) 2021/953 ja lisada sellele määrusele
   dünaamiline viide määruse (EL) 2021/954 kohaldamisaja kohta.
   5
           Liidu kodanikel ja Šveitsi kodanikel on vastastikune õigus riiki siseneda ja riigis elada vastavalt
           Euroopa Ühenduse ja selle liikmesriikide ning Šveitsi Konföderatsiooni vahelisele isikute vaba
           liikumist käsitlevale kokkuleppele (EÜT L 114, 30.4.2002, lk 6).
   6
           https://ec.europa.eu/info/live-work-travel-eu/coronavirus-response/safe-covid-19-vaccines-
           europeans/eu-digital-covid-certificate_en#recognition-of-covid-certificates-from-third-non-eu-countries
   7
           https://wttc.org/News-Article/WTTC-identifies-digital-solutions-for-governments-worldwide-to-
           significantly-restore-international-mobility
   8
           https://www.iata.org/en/pressroom/2021-releases/2021-08-26-01/
   9
           Määruse (EL) 2021/953 artikli 8 lõike 2 kohaselt vastu võetud rakendusaktiga.
ET                                                         2                                                       ET
 ---pagebreak---    •          Kooskõla poliitikavaldkonnas praegu kehtivate õigusnormidega
   Käesolev ettepanek ei mõjuta Schengeni eeskirju, mis reguleerivad kolmandate riikide
   kodanike sisenemistingimusi. Kavandatavat määrust ei tohiks mingil moel tõlgendada nii,
   nagu julgustaks või hõlbustaks see piirikontrolli taaskehtestamist sisepiiridel, mis peab jääma
   viimaseks abinõuks, mida rakendatakse vaid määruses (EÜ) 2016/399 (Schengeni
   piirieeskirjad) sätestatud tingimustel. 10
   Oma ettepanekus nõukogu soovituse kohta, millega muudetakse soovitust (EL) 2020/912
   Euroopa Liitu mittehädavajaliku reisimise ajutise piiramise ja sellise piirangu võimaliku
   kaotamise kohta,11 esitas komisjon kava luua nõukogu soovituse (EL) 2020/912 ja ELi
   digitaalse COVID-tõendi vahel selge seos, et aidata liikmesriikide ametiasutustel kontrollida
   kolmandate riikide väljastatud tõendite ehtsust, kehtivust ja usaldusväärsust.
   •          Kooskõla muude liidu tegevuspõhimõtetega
   Käesolev ettepanek kuulub liidu COVID-19 pandeemia vastaste meetmete paketti. See
   tugineb eelkõige tööle, mis on tehtud terviseohutuse komitees, e-tervise võrgustikus ja ELi
   digitaalsete COVID-tõendite komitees.
   Käesolev ettepanek täiendab ettepanekut COM(2022) 50 final, millega pikendatakse määruse
   (EL) 2021/953 (millega kehtestatakse koostalitlusvõimeliste COVID-19 vaktsineerimis-,
   testimis- ja läbipõdemistõendite (ELi digitaalne COVID-tõend) väljaandmise, kontrollimise ja
   aktsepteerimise raamistik, et hõlbustada vaba liikumist COVID-19 pandeemia ajal)
   kohaldamist.
   Käesolev ettepanek austab täielikult liikmesriikide pädevust määrata kindlaks oma
   tervishoiupoliitika (ELi toimimise lepingu artikkel 168).
   Käesolev ettepanek on kooskõlas liidu poliitikaga kolmandate riikide kodanike sisserände
   alal.
   2.         ÕIGUSLIK ALUS, SUBSIDIAARSUS JA PROPORTSIONAALSUS
   •          Õiguslik alus
   ELi toimimise lepingu artikli 77 lõike 2 punktis c on sätestatud, et liit sätestab tingimused,
   mille kohaselt liidus seaduslikult viibivad või elavad kolmandate riikide kodanikud võivad
   liidu piires lühiajaliselt vabalt liikuda. Kohaldatakse seadusandlikku tavamenetlust.
   Ettepanekuga muudetaks määrust (EL) 2021/954, mis põhineb samuti ELi toimimise lepingu
   artikli 77 lõike 2 punktil c.
   •          Subsidiaarsus (ainupädevusse mittekuuluva valdkonna puhul)
   Käesoleva ettepaneku eesmärki, nimelt pikendada määruse (EL) 2021/954 kohaldamisaega, ei
   saa liikmesriigid iseseisvalt saavutada. Seetõttu on tarvis võtta meetmeid liidu tasandil.
   10
            Euroopa Parlamendi ja nõukogu 9. märtsi 2016. aasta määrus (EL) 2016/399, mis käsitleb isikute üle
            piiri liikumist reguleerivaid liidu eeskirju, ELT L 77, 23.3.2016, lk 1.
   11
            COM(2021) 754 final.
ET                                                           3                                                 ET
 ---pagebreak---    Kui liidu tasandil meetmeid ei võetaks, kaotaks määrus (EL) 2021/954 kehtivuse ning selle
   tagajärjel ei saaks kolmandate riikide kodanikud, kes viibivad või elavad seaduslikult
   ELi/EMP liikmesriigi territooriumil ja kellel on ELi õiguse kohaselt õigus reisida teistesse
   liikmesriikidesse, enam taotleda ega kasutada koostalitlusvõimelisi COVID-19
   vaktsineerimis-, testimis- ja läbipõdemistõendeid.
   •         Proportsionaalsus
   Liidu tasandi meede võib anda eelnimetatud probleemide lahendamisel märkimisväärset
   lisaväärtust ning on ainus võimalus luua ja säilitada ühtne, sujuvalt toimiv ja aktsepteeritud
   COVID-19 tõendite raamistik.
   COVID-19 tervisetõendite vallas ühepoolsete või kooskõlastamata meetmete vastuvõtmine
   võib viia selleni, et kolmandate riikide kodanikel, kellel on õigus liidus ringi reisida, on sellise
   reisimise võimalused siiski piiratud.
   Kavandatud muudatust tuleks kohaldada kooskõlas määrusega (EL) 2021/953, mida on kavas
   muuta ettepanekuga COM(2022) 50 final, ning see muudatus võimaldaks ELi digitaalse
   COVID-tõendi kasutamist tähtajaliselt pikendada nende kolmandate riikide kodanike puhul,
   kes elavad või viibivad liidus seaduslikult ja kellel on õigus liidus reisida.
   •         Vahendi valik
   Määrus tagab ELi õiguse otsese, kohese ja ühtse rakendamise kõikides liikmesriikides.
   3.        JÄRELHINDAMISE, SIDUSRÜHMADEGA KONSULTEERIMISE JA MÕJU
             HINDAMISE TULEMUSED
   •         Konsulteerimine sidusrühmadega
   Ettepaneku koostamisel on arvesse võetud liikmesriikide ametiasutustega eri foorumitel
   korrapäraselt peetud arutelusid.
   •         Eksperdiarvamuste kogumine ja kasutamine
   Ettepanek tugineb Haiguste Ennetamise ja Tõrje Euroopa Keskuse esitatud
   epidemioloogilisele teabele ja hinnangutele, Euroopa Ravimiameti tehtud COVID-19
   vaktsiinide ohutuse, tõhususe ja kvaliteedi hindamisele, terviseohutuse komitees, selle
   COVID-19 diagnostiliste testide tehnilises töörühmas ja e-tervise võrgustikus toimunud
   tehnilisele teabevahetusele ning asjakohasele kättesaadavale teaduslikule tõendusmaterjalile.
   •         Mõju hindamine
   Ettepaneku kiireloomulisuse tõttu ei koostanud komisjon mõjuhinnangut.
   •         Põhiõigused
   Käesolev ettepanek hõlmab isikuandmete, sealhulgas terviseandmete töötlemist. Ettepanek
   võib mõjutada üksikisikute põhiõigusi, nimelt harta artiklis 7 sätestatud õigust eraelu
   austamisele ja artiklis 8 sätestatud õigust isikuandmete kaitsele. Üksikisikute isikuandmete
   töötlemine, sealhulgas isikuandmete kogumine, isikuandmetega tutvumine ja isikuandmete
   kasutamine, mõjutab harta kohast õigust eraelu puutumatusele ja õigust isikuandmete kaitsele.
   Sekkumine nendesse põhiõigustesse peab olema õigustatud.
ET                                                 4                                                    ET
 ---pagebreak---    Mis puudutab õigust isikuandmete kaitsele, sealhulgas andmete turvalisusele, siis
   kohaldatakse ka edaspidi Euroopa Parlamendi ja nõukogu määrust (EL) 2016/67912. Liidu
   andmekaitsekorrast ei tehta ühtki erandit ning vajaduse korral rakendavad liikmesriigid
   kooskõlas ELi andmekaitsenormidega selgeid eeskirju ja tingimusi ning rangeid
   kaitsemeetmeid.
   4.        MÕJU EELARVELE
   Käesolevat algatust toetavate meetmete rahastamist käsitletakse finantsselgituses, mis
   esitatakse koos ettepanekuga COM(2022) 50 final.
   5.        MUU TEAVE
   •         Rakenduskavad ning järelevalve, hindamise ja aruandluse kord
   Ei ole asjakohane.
   •         Ettepaneku sätete üksikasjalik selgitus
   Ettepaneku artikliga 1 muudetakse määruse (EL) 2021/954 kehtivusaega.
   Artikliga 2 nähakse ette, et määrus peaks jõustuma kiirendatud korras.
   12
           Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse
           kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks
           tunnistamise kohta (isikuandmete kaitse üldmäärus) (ELT L 119, 4.5.2016, lk 1).
ET                                                       5                                                      ET
 ---pagebreak---                                                                      2022/0030 (COD)
                                                        Ettepanek:
                        EUROOPA PARLAMENDI JA NÕUKOGU MÄÄRUS,
          millega muudetakse määrust (EL) 2021/954 koostalitlusvõimeliste COVID-19
         vaktsineerimis-, testimis- ja läbipõdemistõendite (ELi digitaalne COVID-tõend)
      väljaandmise, kontrollimise ja aktsepteerimise raamistiku kohta seoses kolmandate
       riikide kodanikega, kes COVID-19 pandeemia ajal seaduslikult viibivad või elavad
                                            liikmesriikide territooriumil
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 77 lõike 2 punkti c,
   võttes arvesse Euroopa Komisjoni ettepanekut,
   toimides seadusandliku tavamenetluse kohaselt
   ning arvestades järgmist:
   (1)     Schengeni acquis’ kohaselt võivad liidus seaduslikult elavad kolmandate riikide
           kodanikud ja liikmesriigi territooriumile seaduslikult sisenenud kolmandate riikide
           kodanikud liikuda vabalt ka kõigi teiste liikmesriikide territooriumil 90 päeva 180-
           päevase ajavahemiku jooksul13.
   (2)     14. juunil 2021 võtsid Euroopa Parlament ja nõukogu vastu määruse (EL) 2021/953,
           millega kehtestati ELi digitaalne COVID-tõend14. Nimetatud määrusega kehtestati
           koostalitlusvõimeliste COVID-19 vaktsineerimis-, testimis- ja läbipõdemistõendite
           väljaandmise, kontrollimise ja aktsepteerimise ühine raamistik, selleks et hõlbustada
           COVID-19 pandeemia ajal ELi kodanike ja nende pereliikmete vaba liikumist. Koos
           määrusega (EL) 2021/953 võeti vastu ka Euroopa Parlamendi ja nõukogu määrus
           (EL) 2021/954,15 millega laiendatakse ELi digitaalsete COVID-tõendite raamistikku
           kolmandate riikide kodanikele, kes viibivad või elavad seaduslikult liikmesriigi
           territooriumil ja kellel on liidu õiguse kohaselt õigus reisida teistesse liikmesriikidesse.
   (3)     Määrused (EL) 2021/953 ja (EL) 2021/954 peaksid kaotama kehtivuse 30. juunil
           2022. Pandeemia kestab aga edasi ja hiljutine murettekitava omikronvariandi puhang
           avaldab liidusisesele reisimisele jätkuvalt negatiivset mõju. Sellest tulenevalt on ELi
           digitaalne COVID-tõend endiselt asjakohane ja on vaja ette näha selle kasutamise
           jätkumine.
   13
            Euroopa Parlamendi ja nõukogu 9. märtsi 2016. aasta määrus (EL) 2016/399, mis käsitleb isikute üle
            piiri liikumist reguleerivaid liidu eeskirju (Schengeni piirieeskirjad) (ELT L 77, 23.3.2016, lk 1).
   14
           Euroopa Parlamendi ja nõukogu 14. juuni 2021. aasta määrus (EL) 2021/953, millega kehtestatakse
           koostalitlusvõimeliste COVID-19 vaktsineerimis-, testimis- ja läbipõdemistõendite (ELi digitaalne
           COVID-tõend) väljaandmise, kontrollimise ja aktsepteerimise raamistik, et hõlbustada vaba liikumist
           COVID-19 pandeemia ajal (ELT L 211, 15.6.2021, lk 1).
   15
           Euroopa Parlamendi ja nõukogu 14. juuni 2021. aasta määrus (EL) 2021/954, millega kehtestatakse
           koostalitlusvõimeliste COVID-19 vaktsineerimis-, testimis- ja läbipõdemistõendite (ELi digitaalne
           COVID-tõend) väljaandmise, kontrollimise ja aktsepteerimise raamistik seoses kolmandate riikide
           kodanikega, kes seaduslikult viibivad või elavad COVID-19 pandeemia ajal liikmesriikide
           territooriumil (ELT L 211, 15.6.2021, lk 24).
ET                                                           6                                                   ET
 ---pagebreak---    (4)  Määruse (EL) 2021/953 kohaldamist pikendatakse 12 kuu võrra. Kuna määruse
        (EL) 2021/954 eesmärk on laiendada määruse (EL) 2021/953 kohaldamist liidus
        seaduslikult elavate või viibivate kolmandate riikide kodanike teatavatele
        kategooriatele, peaks selle kohaldamise kestus olema otseselt seotud määruse
        (EL) 2021/953 kehtivusajaga. Seetõttu tuleks määrust (EL) 2021/954 vastavalt muuta.
   (5)  Käesolevat määrust ei tuleks käsitada pandeemia ajal vaba liikumise või muude
        põhiõiguste piirangute kehtestamise hõlbustamise või soodustamisena. Lisaks ei saa
        määrusega (EL) 2021/953 kehtestatud tõendite kontrollimise vajadus iseenesest
        õigustada piirikontrolli ajutist taaskehtestamist sisepiiridel. Kontroll sisepiiridel peaks
        jääma viimaseks abinõuks, mida rakendatakse vaid Euroopa Parlamendi ja nõukogu
        määruses (EL) 2016/399 (Schengeni piirieeskirjad) sätestatud erieeskirjade kohaselt.
   (6)  Euroopa Liidu lepingule ja ELi toimimise lepingule lisatud protokolli nr 22 (Taani
        seisukoha kohta) artiklite 1 ja 2 kohaselt ei osale Taani käesoleva määruse
        vastuvõtmisel ning see ei ole tema suhtes siduv ega kohaldatav. Kuna käesolev määrus
        põhineb Schengeni acquis’l, peab Taani selle protokolli artikli 4 kohaselt kuue kuu
        jooksul pärast seda, kui nõukogu on käesoleva määruse kohta otsuse teinud,
        otsustama, kas ta rakendab seda oma riigisiseses õiguses.
   (7)  Käesolev määrus kujutab endast nende Schengeni acquis’ sätete edasiarendamist,
        milles Iirimaa ei osale vastavalt nõukogu otsusele 2002/192/EÜ16; seetõttu ei osale
        Iirimaa selle vastuvõtmisel ning see ei ole tema suhtes siduv ega kohaldatav. Selleks et
        liikmesriigid saaksid määruse (EL) 2021/953 tingimuste kohaselt aktsepteerida
        COVID-19 tõendeid, mille Iirimaa on välja andnud oma territooriumil seaduslikult
        viibivatele või elavatele kolmandate riikide kodanikele, et hõlbustada reisimist
        liikmesriikide territooriumil, peaks Iirimaa kõnealustele kolmandate riikide kodanikele
        välja andma COVID-19 tõendid, mis vastavad ELi digitaalse COVID-tõendi
        usaldusraamistiku nõuetele. Iirimaa ja teised liikmesriigid peaksid tunnustama
        käesoleva määrusega hõlmatud kolmandate riikide kodanikele välja antud tõendeid
        vastastikkuse põhimõtte alusel.
   (8)  Bulgaaria, Horvaatia, Küprose ja Rumeenia puhul kujutab käesolev soovitus endast
        Schengeni acquis’ edasiarendamist vastavalt 2003. aasta ühinemisakti artikli 3 lõike 1,
        2005. aasta ühinemisakti artikli 4 lõike 1 ja 2011. aasta ühinemisakti artikli 4 lõike 1
        tähenduses.
   (9)  Islandi ja Norra puhul kujutab käesolev määrus endast nende Schengeni acquis’ sätete
        edasiarendamist Euroopa Liidu Nõukogu ning Islandi Vabariigi ja Norra Kuningriigi
        vahelise lepingu (viimase kahe riigi osalemiseks Schengeni acquis’ sätete
        rakendamises, kohaldamises ja edasiarendamises) tähenduses, mis kuuluvad nõukogu
        otsuse 1999/437/EÜ17 artikli 1 punktis C osutatud valdkonda.
   (10) Šveitsi puhul kujutab käesolev määrus endast nende Schengeni acquis’ sätete
        edasiarendamist Euroopa Liidu, Euroopa Ühenduse ja Šveitsi Konföderatsiooni
        vahelise lepingu (Šveitsi Konföderatsiooni ühinemise kohta Schengeni acquis’
        rakendamise, kohaldamise ja edasiarendamisega) tähenduses, mis kuuluvad nõukogu
        otsuse 1999/437/EÜ artikli 1 punktis C osutatud valdkonda, kusjuures nimetatud
   16
        Nõukogu 28. veebruari 2002. aasta otsus Iirimaa taotluse kohta osaleda teatavates Schengeni acquis’
        sätetes (EÜT L 64, 7.3.2002, lk 20).
   17
        Nõukogu 17. mai 1999. aasta otsus Euroopa Liidu Nõukogu ning Islandi Vabariigi ja Norra Kuningriigi
        vahel sõlmitud lepingu teatavate rakenduseeskirjade kohta nende kahe riigi ühinemiseks Schengeni
        acquis’ sätete rakendamise, kohaldamise ja edasiarendamisega (EÜT L 176, 10.7.1999, lk 31).
ET                                                    7                                                     ET
 ---pagebreak---           otsuse vastavat punkti tõlgendatakse koostoimes nõukogu otsuse 2008/146/EÜ18
          artikliga 3.
   (11)   Liechtensteini puhul kujutab käesolev määrus endast nende Schengeni acquis’ sätete
          edasiarendamist Euroopa Liidu, Euroopa Ühenduse, Šveitsi Konföderatsiooni ja
          Liechtensteini Vürstiriigi vahelise protokolli (mis käsitleb Liechtensteini Vürstiriigi
          ühinemist Euroopa Liidu, Euroopa Ühenduse ja Šveitsi Konföderatsiooni vahelise
          lepinguga Šveitsi Konföderatsiooni ühinemise kohta Schengeni acquis’ rakendamise,
          kohaldamise ja edasiarendamisega) tähenduses, mis kuuluvad nõukogu otsuse
          1999/437/EÜ artikli 1 punktis C osutatud valdkonda, kusjuures nimetatud otsuse
          vastavat punkti tõlgendatakse koostoimes nõukogu otsuse 2011/350/EL19 artikliga 3.
   (12)   Võttes arvesse COVID-19 pandeemiast tingitud olukorra kiireloomulisust, peaks
          käesolev määrus jõustuma kolmandal päeval pärast selle avaldamist Euroopa Liidu
          Teatajas.
   (13)   Euroopa Andmekaitseinspektori ja Euroopa Andmekaitsenõukoguga konsulteeriti
          Euroopa Parlamendi ja nõukogu määruse (EL) 2018/172520 artikli 42 kohaselt ning
          nad esitasid oma arvamuse [...],
   ON VASTU VÕTNUD KÄESOLEVA MÄÄRUSE:
                                                    Artikkel 1
   Määruse (EL) 2021/954 artikkel 3 asendatakse järgmisega:
                                                    „Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. juulist 2021 seni, kuni kohaldatakse määrust (EL) 2021/953.“
                                                    Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   18
          Nõukogu 28. jaanuari 2008. aasta otsus sõlmida Euroopa Ühenduse nimel Euroopa Liidu, Euroopa
          Ühenduse ja Šveitsi Konföderatsiooni vaheline leping Šveitsi Konföderatsiooni ühinemise kohta
          Schengeni acquis’ rakendamise, kohaldamise ja edasiarendamisega (ELT L 53, 27.2.2008, lk 1).
   19
          Nõukogu 7. märtsi 2011. aasta otsus Euroopa Liidu, Euroopa Ühenduse, Šveitsi Konföderatsiooni ja
          Liechtensteini Vürstiriigi vahelise protokolli (mis käsitleb Liechtensteini Vürstiriigi ühinemist Euroopa
          Liidu, Euroopa Ühenduse ja Šveitsi Konföderatsiooni vahelise lepinguga Šveitsi Konföderatsiooni
          ühinemise kohta Schengeni acquis’ rakendamise, kohaldamise ja edasiarendamisega) Euroopa Liidu
          nimel sõlmimise kohta, seoses sisepiiridel piirikontrolli kaotamise ja isikute liikumisega (ELT L 160,
          18.6.2011, lk 19).
   20
          Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb
          füüsiliste isikute kaitset isikuandmete töötlemisel liidu institutsioonides, organites ja asutustes ning
          isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus
          nr 1247/2002/EÜ (ELT L 295, 21.11.2018, lk 39).
ET                                                        8                                                         ET
 ---pagebreak---    Käesolev määrus on tervikuna siduv ja liikmesriikides vahetult kohaldatav kooskõlas
   aluslepingutega.
   Brüssel,
   Euroopa Parlamendi nimel             Nõukogu nimel
   president                            eesistuja
ET                                        9                                            ET